# ஐ.எசு.ஓ 9000

## நிறுவனம் தொடர்பான பொருள் விளக்கம்

ஐஎஸ்ஓ 9001 தரநிலை பொதுவானதுடன், சுருக்கமானது. இதன் பிரிவுகள் மிகவும் கவனமாக விரிவாக்கம் செய்யப்படுவதுடன், குறிப்பிட்ட நிறுவனத்தின் செயல்பாடுகளைப் பொருளுள்ளதாக மாற்றுகிறது. மென்பொருளை உருவாக்குவது என்பது பாலாடைக் கட்டியை உருவாக்குவதைப் போன்றதோ அல்லது ஆலோசனை வழங்குவதைப் போன்றதோ அல்ல; இருப்பினும் ஐஎஸ்ஓ 9001 வழிமுறைகள், வியாபார நிர்வாகத்தில் பயன்படுத்தப்படும் வழிமுறைகளாகும். காவல் துறைகள் (அமெரிக்கா), கால்பந்தாட்டக் குழுக்கள் (மெக்சிகோ) மற்றும் நகராட்சி மன்றங்கள் (இங்கிலாந்து) போன்ற பல்வேறு அமைப்புகள் வெற்றிகரமாக ஐஎஸ்ஓ 9001:2000 அமைப்பைப் பயன்படுத்தி வருகின்றன.  
பல்வேறு நி்ர்வாகத் துறைகள் சந்தைகளில் தங்களின் வழிமுறைகள் குறித்த விளக்கங்களை தெளிவாக வரையறுக்க விரும்புகிறது. ஐஎஸ்ஓ 9000 பதிப்புகள் அவைகளின் தேவைகளைப் பகுதியளவு பூர்த்தி செய்யும் வகையில் இருக்கின்றன, ஆனால் அவைகளை ஆய்வு செய்வதற்கு சிறந்த முறையில் பயிற்றுவிக்கப்பட்ட, அனுபவம் வாய்ந்த ஆய்வாளர்களை அனுப்பி வைத்தல் அவசியமாகிறது.  
- **டிக்ஐடி** இன் வழிமுறைகள் இங்கிலாநது வர்த்தக அமைப்பினால் உருவாக்கப்பட்ட ஐஎஸ்ஓ 9000 தரநிலையின் பொருள் விளக்கம் என்பதுடன், தகவல் தொழில்நுட்பத் துறையின் நடவடிக்கைகளுக்குப் பொருத்தமாக இருக்கின்றன, குறிப்பாக மென்பொருள் உருவாக்கத்திற்கு பொருத்தமாக இருக்கின்றன.
- **எஎஸ்9000** என்பது விண்வெளி சாதனங்களுக்கான அடிப்படைத் தரக் கட்டுப்பாட்டு அமைப்பு என்பதுடன், விண்வெளி சாதனங்களை உற்பத்தி செய்யும் பெரும்பாலான உற்பத்தியாளர்களால் அதன் பொருள் விளக்கமானது உருவாக்கப்பட்டது. அலைட்சிக்னல், ஆலிசன் இன்ஜின், போயிங், ஜெனரல் எலெக்ட்ரிக் ஏர்கிராஃப்ட் இன்ஜின்ஸ், லாக்ஹீட்-மார்டின், மெக்டொன்னல் டக்லஸ், நார்துரோப் கிரம்மேன், பிராட் & விட்னே, ராக்வெல்-காலின்ஸ், சிகோர்ஸ்கி ஏர்கிராஃப்ட், மற்றும் சன்ட்ஸ்டிரான்ட் உள்ளிட்டவை பெருமாபாலான உற்பத்தியாளர்கள் ஆவர். **எஎஸ்9100** என்பது தற்போதைய பதிப்பாகும்.
- **பிஎஸ் 9000** என்பது மருந்தைச் சிப்பமாக்கும் உபகரணங்களின் தரநிலைகளுக்கான பயன்பாடாகும். தர உறுதிப்பாட்டு நிறுவனத்தின் (ஐகியூஏ) மருந்து தயாரிக்கும் தரக் குழு (பிகியூஜி) பிஎஸ் 9000:2001 ஐ உருவாக்கியது. மருந்தைச் சிப்பமிட்டு விநியோகிக்கும் நிறுவனத்தில் உள்ள அனைவரும் அங்கீகரிக்கும்படியான ஜிஎம்பி கட்டமைப்பை உருவாக்குவதை பிஎஸ் 9000 தனது குறிக்கோளாகக் கொண்டிருக்கிறது. மேலும் இது மருந்தை சிப்பங்களாக வடிவமைத்து விநியோகிக்கும் உபகரணங்களில் ஐஎஸ்ஓ 9001: 2000 ஐப் பயன்படுத்துகிறது.
- **கியூஎஸ் 9000** என்பது பெரும்பாலான தானியங்கி உற்பத்தியாளர்களால் (ஜிஎம், போஃர்ட், கிரிஸ்லெர்)அங்கீகரிக்கப்பட்ட தரநிலையாகும். எஃப்எம்இஏ மற்றும் ஏபிகியூபி போன்ற தொழில்நுட்பங்களை இது உள்ளடக்கியுள்ளது. கியூஎஸ் 9000 தற்போது ஐஎஸ்ஓ/டிஎஸ் 16949 ஆல் பதிலீடு செய்யப்படுகிறது.
- **ஐஎஸ்ஓ/டிஎஸ் 16949:2009** என்பது பெரும்பாலான தானியங்கி உற்பத்தியாளர்களால் (அமெரிக்க மற்றும் ஐரோப்பிய உற்பத்தியாளர்கள்) ஏற்றுக்கொள்ளப்பட்ட தரநிலையாகும்; இதன் சமீபத்திய பதிப்பு ஐஎஸ்ஓ 9001:2008 ஐ அடிப்படையாகக் கொண்டது. ஐஎஸ்ஓ 9001:2008 இன் செயல்முறைகளின் அணுகுமுறை மிகவும் திடமாகக் காணப்படுகிறது. ஐஎஸ்ஓ 9001:2008 இன் முழு விவரங்கள் மற்றும் தானியங்கித் துறையின் குறிப்பிட்ட தேவைகள் ஆகியவற்றை ஐஎஸ்ஓ/டிஎஸ் 16949:2009 உள்ளடக்கியுள்ளது.
- **டிஎல் 9000** என்பது தொலைத் தொடர்புத் தர நிர்வாகம் மற்றும் அளவீட்டு அமைப்புத் தரநிலை என்பதன் பொருள் ஆகும், மேலும் கிவெஸ்ட் அமைப்பு என்ற தொலைத் தொடர்புச் சங்கத்தால் இதற்குப் பொருள் விளக்கம் அளிக்கப்பட்டது. அதன் தற்போதைய பதிப்பு 4.0௦ என்பதுடன், ஐஎஸ்ஓ 9001 அல்லது மேற்கூறிய தரநிலைகளைப் போல அல்லாமல், அளவீடு செய்யப்பட்ட நிலையான விளைபொருள் சம்பந்தமான மதிப்பாய்வை டிஎல் 9000 உள்ளடக்கியுள்ளது. உலகம் முழுவதிலும் உள்ள தொலைத் தொடர்பு நிறுவனங்களின் தர அமைப்புகளுக்கான தேவைகளைப் பூர்த்தி செய்வதற்கு, 1998 ஆம் ஆண்டு கிவெஸ்ட் அமைப்பு டிஎல் 9000 என்ற தரக் கட்டுப்பாட்டு அமைப்பை உருவாக்கியது.
- இது **ISO 13485:2003** மருத்துவத் துறையின் ஐஎஸ்ஓ 9001:2000 தரநிலைக்கு நிகரானது. ஐஎஸ்ஓ 9001 மற்றும் ஐஎஸ்ஓ 9002 தரநிலைகள் எப்படி மருத்து உபகரணங்களுக்கு வழங்கப்பட்டன என்பதைப் பற்றிய விளக்கங்களை இந்தத் தரநிலை வழங்குகிறது, மேலும் ஐஎஸ்ஓ 13485:2003 என்பது ஒரு தனிப்பட்ட தரநிலையாகும். ஐஎஸ்ஓ 13485 உடன் இணக்கமாக இருக்கும் விஷயங்கள் ஐஎஸ்ஓ 9001:2000 உடன் இணக்கமாக இருக்க வேண்டிய அவசியமில்லை.
- பெட்ரோலியம், பெட்ரோலிய இரசாயனங்கள், இயற்கை எரிவாயு நிறுவனங்களுக்கான விளைபொருளின் வடிவமைப்பு, வளர்ச்சி, உற்பத்தி, நிறுவுதல் மற்றும் சேவைகள் போன்றவற்றின் தேவைகளுக்கான தரக் கட்டுப்பாட்டு அமைப்பு **ஐஎஸ்ஓ/டிஎஸ் 29001** எனப்படும். இது பெயர்ச்சுருக்க இணைப்பு இல்லாமலேயே ஏபிஐ ஸ்பெக் க்யு1க்கு சமமாக இருக்கிறது.